Lolland-Falsters Stifts-Tidende, 1845-06-21
Jndenlandske Efterretninger. Efterat den preussiske Orlogscorvet "die Amazone" allerede igaar hedder det i Kjøbenhavnsposten" for i Onsdags var ankommen hertil med Alerander Humboldt ombord, begyndte man imorges omtrent Klokken halv otte her i Kjøbenhavn at høre den krydsende Kanonade fra Castelsvolden, Nyholm, Trekoner, Corvetten Galathea og Briggen "Ørnen, fra hvert Sted 27 Skud, hvormed Kongen af Preussens Ankomst forkyndtes, idet han paa et preussisk Dampskib, ledsaget af de to danske dito, Ægir og Geiser", styrede forbi Trekoner ind imod Havnen. Ved denne festlige Jndseiling arriverede det Tilfælde, som mere overtroiske Tider vilde være bleven anseet foret slemt Omen, at nemlig det preussiske Kongeflag paa Masten af Dampskibet fængede Jld, formodentlig af en opfarende Grist gjennem Rogrøret, hvorved netop den midterste Deel af Flaget, der forestiller den preussiske Ørn, bortbrændte, medens den øvrige Deel af Flaget, der er rødt, gjennemskaaret af et hvidt og sort Kors, erholdt Lighed med det norske eller et andet Tricolorflag. J vore polerede Dage begriber man, det var intet videre end et almindeligt Tilfælde, der kan hændes den Bedste og den Lykkeligste. Da det preussiske Dampskib nærmede sig Toldboden, lod Kongen af Danmark sig roe ud til det i sin Chaluppe og modtog Kongen af Preussen, hvorpaa de begge stege iland indenfor Bommen paa den decorerede Landingsbro under Hurraraab af Mandskabet paa et i Nærheden liggende preussisk Handelskib. Efter at derpaa en kort Forestilling havde fundet Sted kjørte begge Konger med Følge af Prindser og Hoffolk gjennem Toldbodveien, hvor den mindre smagfulde Bygning, der kaldes Brokkensbo, var decoreret ved en foran opstillet Afdeling af Hestgarden. Ankomne paa Amalienborg, hvor endeel Spadserende havde forsamlet sig, steeg Kongen af Preussen af i det til Bolig for ham indrettede Palais. Senere besøgte han Dronningen, og i Middags, tilligemed Kongen af Danmark, Prindserne og Hoffølge, toges Fruekirke og Universitetsbygningen i Øiesyn. Den første af disse Bygninger, hvis Portal i disse Dage er blevet af pudset, tildrog sig, naturligviis, ved dens indre Udstyrelse af Thorvaldsens Mesterhaand, den preussiske Monarks hele Opmærksomhed; ogsaa holdt Stiftsprovst Tryde en kort Tale. Ved Jndgangen til Universitetsbygningen, hvor Kongerne modtoges af nogle af Professorerne, bemærkede en af disse, forat undskylde Synet af den udecorerede Vestibule, at der bliver malet", hvilket som bekjendt allerede har været Tilfældet i mange Aar. – Den øvrige Deel af Eftermiddagen have Monarkerne anvendt til en Udflugt i Omegnen, og imorgen ville de besee en paa Charlottenborg foranstaltet Udstilling, de kgl. Kunstmuseer samt en Parade paa Exerceerpladsen, hvorefter der bliver Cour paa Christiansborg Slot, Taffel i Riddersalen, og om Aftenen bivaanes Opførelsen af Balletten "Napoli paa det kgl. Theater. Vi kunne iøvrigt kun henvise til "den Berlingske Tid.", som i Anledning af dette Besøg, udfolder en i flere Henseender rørende Veltalenhed, hvoraf vi til en Prøve skulle tillade os at hidsætte de skjønne blomsterfulde Ord, hvormed den igaar sluttede sine ophøiede Betragtninger over Betydningen af dette Besøg. "Jmedens Konsten rækker Naturen Haanden", udbryder den strupflydende Ber linger, "for at sætte vor Konge istand til at gjøre sin høie Vens Nærværelse her saa behagelig som muligt, følge begge Monarkers Undersaatter i Jndbildningen) dem med Glæde til en Sammenkomst, der er saa vel skikket til at betegne de ædle Herske res gjensidige Høiagtelses- og Venskabs-Følelser, og til at bestyrke Nationernes Haab om, at disse Forhold maae være ligesaa varige som heldbringende. Fædrelandet for i Onsdags melder i faa Ord, at Hs. Majestæt Kongen af Preussen efter Forlydende er ankommen til Kjøbenhavn, og tilføier: "Man vil finde det naturligt, at vi, der af Høiesteret ere mulcterede paa 100 Rbd. for efter preussiske Blade, at have fortalt, at Hs. Majestæts Generaladjutaut, Neumann, vilde komme her til Staden, ikke uden en vis Ængstelse melde, at Hs. Majestæt selv er kommen.